Вен

Вен — деҳа дар ҷамоати деҳоти Воруи ноҳияи Панҷакент. Аз Вен деҳа маркази ҷамоат 25 км, то маркази шаҳр 60 км; роҳ мошингард. Аҳолиаш 504 нафар (2017), тоҷикон.

 Иқтисод 
Мактаби таҳсилоти миёнаи асосӣ, маркази саломатӣ ва нуқтаҳои савдои хусусӣ дорад. Соҳаҳои асосии хоҷагӣ: чорводорӣ, зироаткорӣ, боғдорӣ ва сабзавоткорӣ. Заминҳо аз чашмаи Вен обёрӣ мешаванд. Вен аз қадимтарин деҳоти ҷамоат буда, зиёда аз 800 сол арзи ҳастӣ дорад. Манзараи зебо ва чашмаҳои зиёд дорад. «Вен» калимаи суғдӣ буда, маънояш марғзор аст. Нишонаи таърихии деҳа арчаест, ки давродавраш 5,5 м мебошад. Инчунин дар деҳа масҷиде вуҷуд дорад, ки бо ташаббуси Ниёзи Кончӣ бунёд шудааст. Вен дар доманаи кӯҳи Ҳамид ҷойгир шуда, ба қаторкӯҳҳои Фон тааллуқ дорад.

 Шахсиятҳои маъруфт 
Докторони илм Самеъ Расулов (саратоншинос) ва Махсатилло Исмоилов аз ҳамин деҳа мебошанд.

 Эзоҳ 

 Адабиёт 

 Феҳристи номи маҳалҳои Тоҷикистон — : СИЭМТ, 2013. — 332 с. — ISBN 978-99947-33-54-5

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Панҷакент
Гурӯҳ:Ҷамоати Вору